b"\n_START_ARTICLE_\nPablito Calvo\n_START_SECTION_\nCarrera\n_START_PARAGRAPH_\nAls cinc anys va ser seleccionat entre centenars de nens de la seva edat per al paper protagonista de Marcelino, pan y vino, que en 1954 va rodar el director Ladislao Vajda. Despr\xc3\xa9s de l'\xc3\xa8xit de la producci\xc3\xb3, tant en les pantalles nacionals com internacionals, la productora Chamart\xc3\xadn el va contractar per a altres dues pel\xc2\xb7l\xc3\xadcules. Es va convertir al costat de Joselito en l'estrella infantil de l'\xc3\xa8poca. _NEWLINE_En 1957 va rodar amb Pepe Isbert i Peter Ustinov Un \xc3\xa1ngel pas\xc3\xb3 por Brooklyn, dirigit per Ladislao Vajda, i en 1963 viatj\xc3\xa0 a l'Argentina per actuar en el film argent\xc3\xad Barcos de papel, junt amb Enzo Viena, Alberto Olmedo, Ubaldo Mart\xc3\xadnez, Alita Rom\xc3\xa1n, entre altres._NEWLINE_Despr\xc3\xa9s de l'\xc3\xbaltim llargmetratge, i al no poder superar amb \xc3\xa8xit la barrera de l'adolesc\xc3\xa8ncia en el m\xc3\xb3n del cinema, va optar per la retirada. Llavors, va estudiar enginyeria industrial, professi\xc3\xb3 que va compaginar amb l'activitat empresarial en la localitat de Torrevella, on es va establir, amb la seva dona i el seu fill, a partir de 1986, i on va regentar diversos negocis relacionats amb l'hostaleria i amb la promoci\xc3\xb3 d'habitatges.\n_START_SECTION_\nDefunci\xc3\xb3\n_START_PARAGRAPH_\nPablo Calvo va morir sobtadament el dimarts 1 de febrer de 2000, v\xc3\xadctima d'un vessament cerebral, quan tenia 50 anys. Les seves restes van ser incinerades a Alacant, on residia."